burgasdotpro/wikipedia huggingface dataset:
Hostýnsko-vsetínská hornatina

Hostýnsko-vsetínská hornatina je geomorfologický celok Západných Beskýd na východnej Morave. Delí sa na dva podcelky, Hostýnské a Vsetínskej vrchy, ktoré sú od seba oddelené Vsetínskou Bečvou. Najvyššou horou je Vysoká (). 
Hornatina je tvorená paleogénnym flyšovým súvrstvím. Na území hornatiny sú vyhlásené dva prírodné parky. Vodné toky prameniace v pohorí odvádzajú vodu do Moravy.
Pohorie patrí do Vonkajších Západných Karpát, podcelku Západné Beskydy a susedí s celkami:
Rhodeia

Rhodeia môže byť:
Edgar Lawrence Doctorow

Edgar Lawrence Doctorow (* 6. január 1931, New York, USA – † 21. júl 2015, tamže) bol americký spisovateľ.
Študoval na Columbia University, potom pracoval ako nakladateľský redaktor a nakladateľ. Učil na niekoľkých univerzitách, naposledy na New York University. Od roku 1984 bol členom "American Academy of Arts and Letters". Patril medzi najvýznamnejších súčasných autorov USA, dostal takmer všetky dôležité ceny a vyznamenania.
Autorovou témou bola problematika sociálnej nerovnosti, ľudské práva a spravodlivosť. Pracoval s historickými faktami, ktoré ale často podriaďoval svojim zámerom sociálnej kritiky (nejedná sa teda o rýdzo historickú beletriu).
Využíval mnoho postupov zhodných a podobných s postmodernou literatúrou (napr. Aluze). Texty sú žánrovo i štýlovo rôznorodé, menia uhly pohľadu, štýl a rytmus rozprávania.
Síra (rozlišovacia stránka)

Síra môže byť:
Most svätého Gottharda

Most svätého Gottharda je gotická pamiatka pochádzajúca zo 14. storočia. Most sa nachádza západne od obce Leles v okrese Trebišov. Dĺžka mosta je 70 metrov a široký je 5 metrov. Predpokladá sa, že ide o najstarší most na území Slovenska. V roku 1994 most zrekonštruovali vďaka financiám z fondu Pro Slovakia.
Dejiny.
Kamenný most bol postavený v 14. storočí z bridlicového andezitu z Chlmeckých pahorkov, aby preklenul dnes už zaniknutý ramenný tok nazývaný Tica, ktorý tvoril severný paralelný tok voči hlavnému toku rieky Tisa. Most svoje pomenovanie získal však až po roku 1802, keď sa do opustného kláštora vrátili mnísi, premonštráti z Čiech. Rádoví bratia umiestnili na moste sochu Svätého Gottharda po ktorom bol následne pomenovaný. Sochu svätca odstránili z mosta v roku 1948. Po druhej svetovej vojne boli uskutočnené vodohospodárske úpravy, ktoré zmenili vodný režim tak, že bývalý tok pod mostom vyschol. V súčasnosti slúži most najmä ako turistická atrakcia.
Majstrovstvá Európy v halovom pozemnom hokeji mužov 2014

Majstrovstvá Európy v halovom pozemnom hokeji mužov 2014 boli v poradí 16. Majstrovstvá Európy v halovom pozemnom hokeji mužov, ktoré organizuje Európska federácia pozemného hokeja (EHF). Konali sa od 17.19. januára 2014 vo Viedni, v Rakúsku za účasti 8 tímov. Rakúsko bolo hostiteľom európskeho šampionátu mužov druhýkrát, predtým hostilo turnaj v roku 1988, rovnako vo Viedni. Všetky zápasy sa hrali v 2 halách arény Wiener Stadthalle. Víťazstvo na turnaji obhájili hokejisti Nemecka, pre ktorých to bolo už 14. európsky titul.
Prvých 6 družstiev sa predstaví aj na ďalších ME v roku 2016, posledné 2 družstvá zostúpili do II. divízie. Toto podujatie tiež slúžilo ako kvalifikácia na Halové majstrovstvá sveta 2015 v Lipsku. Kvalifikovalo sa na ne 7 najlepších družstiev.
Konečné poradie.
Pozn: Prvých 7 družstiev sa kvalifikovalo na Halové majstrovstvá sveta 2015.
Can (skupina)

Can bola nemecká experimentálna hudobná skupina. Vznikla v roku 1968 v Kolíne nad Rýnom. Najstabilnejšiu zostavu skupiny tvorili: Holger Czukay (basgitara, efekty), Michael Karoli (gitara, spev, husle), Jaki Liebezeit (bicie, perkusie) a Irmin Schmidt (klávesy, spev).
Helle Thorningová-Schmidtová

Helle Thorningová-Schmidtová (*14. december 1966, Rødovre, Dánsko) je dánska sociálnodemokratická politička.
Je absolventkou Københavns Universitet a "College of Europe" v odbore politológia.
V rokoch 1999 až 2004 bola členkou Európskeho parlamentu (v Strane európskych socialistov) a od roku 2005 členkou dánskeho parlamentu. 12. apríla 2005 bola zvolená za predsedníčku sociálnodemokratickej strany.
Po víťazstve v parlamentných voľbách 15. septembra 2011 sa 3. októbra 2011 stala ako prvá žena predsedom dánskej vlády. Vo funkcii nahradila Larsa Rasmussena. Z funkcie odstúpila 28. júna 2015.
Argo (nakladateľstvo)

ARGO spol. s r.o. je české vydavateľstvo, ktoré vzniklo v roku 1991 v Poličke a o rok neskôr začalo nakladateľskú a vydavateľskú činnosť. V roku 2000 sa sídlo presťahovalo do Prahy. Vydáva beletriu, historickú literatúru a odbornú literatúru. Za dobu svojej existencie vydalo v edícii AAA viac než 100 titulov od anglicky píšucich autorov, ako sú Charles Bukowski, Raymond Carver, Cormac McCarthy a Jhumpa Lahiriová. V roku 2002 bola na knižnom veľtrhu v Lipsku kniha Herberta T. Schwarza "Příběhy z parní lázně" vydaná nakladateľstvom Argo označená za najkrajšiu knihu sveta. Argo je v Česku výhradným vydavateľom kníh Dana Browna.
Edícia.
Medzi edície, ktoré vydáva, patrí napríklad:
Ku kmeňovým autorom vydavateľstva patrí Miloš Urban, Tereza Brdečková a Emil Hakl.
Druk Air

Drukair Corporation Limited (Dzongkha: འབྲུག་མཁའ་འགྲུལ་ལས་འཛིན་, "brug mkha grul las dzin") je národná bhutánska letecká spoločnosť, operujúca svoje lety pod názvom Druk Air - Royal Bhutan Airlines.
Hippolytos (syn Aigypta)

Hippolytos ("Hippolytos") je v gréckej mytológii syn egyptského kráľa Aigypta a jeho arabskej manželky.
Hippolytos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Hippolytovi potom za manželku vybrali Rhodu, dcéru Danaa a jednej z jeho manželiek Hamadryád, podľa antického autora Apollodora z Atén, Foiby, alebo Atlanteie. Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Rhodé (dcéra Danaa)

Rhodé alebo Rhoda () je v gréckej mytológii dcéra líbyjského kráľa Danaa a jednej z jeho manželiek Hamadryád.
Podľa antického autora Apollodora z Atén bola Rhodé jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Rhode za manžela vybrali Hippolyta, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
Danglár

Danglár, vlastným menom Jozef Gertli (* 28. január 1962, Detva) je slovenský ilustrátor, maliar a autor komiksov.
Detstvo a štúdium.
Vyrastal na lazoch nad Hriňovou, jeho otec bol horár. Keď mal desať rokov, rodina sa presťahovala do Zvolena. V rokoch 19771981 študoval v Bratislave na Strednej umeleckopriemyselnej škole, v rokoch 19851991 na Vysokej škole výtvarných umení u Jána Lebiša, Albína Brunovského a Juraja Bartusza. 
Pôsobenie.
Pravidelne ilustruje noviny a časopisy na Slovensku, napr. Pravda, SME, Hospodárske noviny. Ilustroval približne 70 kníh, napr. od Petra Pišťanka, Dušana Taragela, Egona Bondyho, Ľubomíra Feldeka a Viliama Klimáčka. V posledných rokov vystavuje predovšetkým veľké plátna, ktorých štýl je však rovnaký ako pri kreslenej tvorbe. Vo svojich dielach často využíva známe kreslené postavičky (Mickey Mouse), logá svetoznámych firiem, cigár, nápojov, zbrane a ženy, ktoré kombinuje do nečakaných súvislostí. Niekoľko rokov spolupracoval s reklamnými agentúrami.
Rodina.
Je ženatý, s manželkou Luciou majú dve dcéry.
Jeho brat Ivan (1959) kamenár, maliar a fotograf žije vo Zvolene.
Rodia

Rodia môže byť:
Chalkódón (syn Aigypta)

Chalkódón () je v gréckej mytológii syn egyptského kráľa Aigypta a jeho arabskej manželky.
Chalkódón bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Chalkódónovi potom za manželku vybrali Rhodiu, dcéru Danaa a jednej z jeho manželiek Hamadryád, podľa antického autora Apollodora z Atén, Foiby, alebo Atlanteie. Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Rhodia (dcéra Danaa)

Rhodia ("Rhodia") je v gréckej mytológii dcéra líbyjského kráľa Danaa a jednej z jeho manželiek Hamadryád.
Podľa antického autora Apollodora z Atén bola Rhodia jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Rhodii za manžela vybrali Chalkódóna, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
Glauké

Glauké (iné názvy: Glauke, Glauka; "Glauké", ) môže byť v gréckej mytológii:
Glauke môže byť aj:
Majstrovstvá Európy v halovom pozemnom hokeji žien 2014

Majstrovstvá Európy v halovom pozemnom hokeji žien 2014 boli v poradí 17. Majstrovstvá Európy v halovom pozemnom hokeji žien, ktoré organizuje Európska federácia pozemného hokeja (EHF). Konali sa od 24.26. januára 2014 v Prahe, v Česku, za účasti 8 tímov. Česko bolo 10. krajinou, ktorá hostila európsky šampionát žien. Všetky zápasy sa odohrali v Arene Sparta s kapacitou 3 000 divákov, ktorej výstavba bola dokončená v roku 2008. Svoju prvú zlatú medailu na turnaji si vybojovali hokejistky Holandska. 
Prvých 6 družstiev sa predstaví aj na ďalších ME v roku 2016, posledné 2 družstvá zostúpili do II. divízie. Toto podujatie tiež slúžilo ako kvalifikácia na Halové majstrovstvá sveta 2015 v Lipsku. Kvalifikovalo sa na ne 6 najlepších družstiev.
Konečné poradie.
Pozn: Prvých 6 družstiev sa kvalifikovalo na Halové majstrovstvá sveta 2015.
Ždiarska dolina (Polomka)

Ždiarska dolina je dolina na južnej strane Kráľovohoľských Tatier. 
Preteká ňou Ždiarsky potok. Prechádza ňou zeleno-značkovaný chodník z Polomky do sedla Homôľka. Žijú tam aj zvieratá ako sú: líšky,diviaky vlky,sysle divé zajace a medvede.
Nissan SR20DET

Nissan SR20DET je radový štvorvalcový motor zo série motorov Nissan SR, ktorý vyrábala automobilka Nissan v rokoch 1989 až 2001. Je populárnym hlave preto, že sa montoval do modelov Silvia a a 180SX. Takisto sa montoval do Nissanu Pulsar GTI-R a takisto do Nissanu Bluebird. Motor SR20DET nahradil motory CA18DE a CA18DET, ktoré pôvodne poháňali modely Silvia a 180SX. Motor CA18DE bol vyhodnotený ako výrobne drahý a nespĺňajúci nové japonské emisné štandardy a preto bol nahradený motorom SR20. Nissan vyrábal tiež lacnejšiu verziu s označením SR20DE, ktorá nebola prepĺňovaná.
Prehľad kódu motora je nasledovný:
Zúbra (dolina)

Zúbra je dolina na južnej strane Kráľovohoľských Tatier. Preteká ňou rovnomenný potok a veľkou časťou prechádza cesta, vedúca z Bujakova.
Beňušská dolina

Beňušská dolina je dolina na južnej strane Kráľovohoľských Tatier. 
Preteká ňou potok Leňuška a vedie ňou lesná cesta pod úpätie vrchu Beňuška.
Veľká Beňušská dolina

Veľká Beňušská dolina je dolina na južnej strane Kráľovohoľských Tatier. Preteká ňou potok Beňuška a veľkou časťou doliny prechádza asfaltová cesta.
Šumiacka dolina

Šumiacka dolina je dolina na južnej strane Kráľovohoľských Tatier. Nachádza sa na juhozápadnom úpätí Kráľovej hole a preteká ňou Šumiacky potok.
Krivuľa (dolina)

Krivuľa je dolina na južnej strane Kráľovohoľských Tatier. 
Preteká ňou rovnomenný potok. Prechádza ňou lesná cesta a žlto-značkovaný chodník z Heľpy do sedla Priehyba a ďalej do údolia Ipoltice.
Zemianska dolina

Zemianska dolina je dolina na severnej strane Nízkych Tatier, južne od obce Liptovská Štiavnica. Začína pri obci Liptovská Štiavnica, kde odbočuje východným smerom z Komorníckej doliny.
Komornická dolina

Komornická dolina je dolina na severnej strane Nízkych Tatier, južne od obce Liptovská Štiavnica. Začína južne od obce, kde sa stáča západným smerom od Zemianskej doliny. Vedie ňou lesná cesta a preteká Komornícky potok.
Kráľovská dolina

Kráľovská dolina je dolina vo východnej časti Ďumbierskych Tatier. 
Tvorí vetvu Bocianskej doliny, do ktorej ústi v Nižnej Boci. Vedie ňou žlto-značený chodník z Nižnej Boce na Rovnú hoľu a preteká riečka Chopcovica.
Majstrovstvá Európy II. divízie v halovom pozemnom hokeji mužov 2014

Majstrovstvá Európy II. divízie v halovom pozemnom hokeji mužov 2014 boli v poradí 9. Majstrovstvá Európy II. divízie v halovom pozemnom hokeji mužov, druhé najvyššie kontinentálne podujatie v roku 2014, ktoré organizuje Európska federácia pozemného hokeja (EHF). Konali sa od 17.19. januára 2014 v Berne, vo Švajčiarsku, za účasti 8 tímov. Všetky zápasy sa odohrali v aréne Wankdorfhalle s kapacitou 3 100 divákov, v ktorom hráva svoje zápasy klub pozemného hokeja Berner HC 1945. Zaujímavosťou turnaja bolo, že to bulo prvé medzinárodné podujatie, v ktorom sa použil nový formát hokeja"hockey 5s", teda verzia pozemného hokeja o 1 hráča menej. 
Najlepšie 2 družstvá postúpili v roku 2016 na hlavné podujatie ME. Naopak, posledné 2 družstvá zostúpili do III. divízie. Toto podujatie bolo zároveň kvalifikáciou na Halové majstrovstvá sveta 2016 v Lipsku. Kvalifikovali sa naň 2 najlepšie družstvá.
Veľký kopec (Východoslovenská nížina)

Veľký kopec () je vrch vo Východoslovenskej rovine, krajinnom celku Východoslovenskej nížiny. Leží nad mestom Kráľovský Chlmec, približne juhovýchodne od Trebišova. 
Poloha.
Nachádza sa v južnej časti Východoslovenskej roviny, v geomorfologickom podcelku Medzibodrocké pláňavy a časti Chlmecké pahorky. Vrch leží v Košickom kraji, v okrese Trebišov a na katastrálnom území mesta Kráľovský Chlmec. Najbližšími sídlami sú na východnom úpätí situovaný Kráľovský Chlmec, južne ležiaci Malý Horeš a západne obec Svätuše, severne sa nachádza Boľ a Poľany. 
Opis.
Veľký kopec leží na juhu Východoslovenskej nížiny, v centrálnej časti Medzibodrockých pláňav. Je dominantou samostatnej geomorfologickej časti Chlmecké pahorky, vystupujúcej z roviny medzi Latoricou a Tisou. Západne sa nachádza Tarbucka (), Somotorská hora (), Čierna hora () a Vakovec (), severne Čierna hora () a východne susedí sedlom oddelený Malý vrch (). Juhovýchodne tečie Chlmecký kanál, ktorý vodu z tejto časti odvádza do Somotorského kanála a Bodrogu. Vrcholová časť patrí do rovnomenného chráneného areálu a nevedie tam značený turistický chodník. Stráne sú čiastočne pokryté lesom a čiastočne vysadené viničom. 
Výhľady.
Vrchol pokrýva iba nízka vegetácia, ktorá umožňuje kruhový rozhľad. Pri vhodných podmienkach tak umožňuje výhľad na široké okolie Východoslovenskej nížiny, no tiež Zemplínske, Slanské a Vihorlatské vrchy.
Prístup.
Na vrchol nevedie značená turistická trasa, preto prístup je možný z okolitých sídiel.
Hippomedousa

Hippomedousa (iné názvy: Hippomedúsa, Hippomedusa; "Hippomedousa"/iný prepis "Hippomedúsa") môže byť v gréckej mytológii:
Hippomedousa (dcéra Danaa)

Hippomedousa (iné názvy: Hippomedúsa, Hippomedusa; "Hippomedousa"/iný prepis "Hippomedúsa") je v gréckej mytológii dcéra líbyjského kráľa Danaa a jednej z jeho manželiek Hamadryád.
Podľa antického autora Apollodora z Atén bola Hippomedousa jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Hippomedouse za manžela vybrali Alkménora, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
Alkménor

Alkménor (iné názvy: Alkménór, Alkmenor; "Alkménor"/iný prepis "Alkménór", ) je v gréckej mytológii syn egyptského kráľa Aigypta a jeho arabskej manželky.
Alkménor bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Alkménorovi potom za manželku vybrali Hippomedousu, dcéru Danaa a jednej z jeho manželiek Hamadryád, podľa antického autora Apollodora z Atén, Foiby, alebo Atlanteie. Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Klebaň

Klebaň () je obec ("село") na Ukrajine v Tuľčynskom rajóne Vinnyckej oblasti. Žije tu 2172 obyvateľov.
Kryščynci

Kryščynci () je obec ("село") na Ukrajine v Tuľčynskom rajóne Vinnyckej oblasti. Žije tu 1573 obyvateľov.
Majstrovstvá Európy II. divízie v halovom pozemnom hokeji žien 2014

Majstrovstvá Európy II. divízie v halovom pozemnom hokeji žien 2014 boli v poradí 10. Majstrovstvá Európy II. divízie v halovom pozemnom hokeji žien, druhé najvyššie kontinentálne podujatie žien v roku 2014, ktoré organizuje Európska federácia pozemného hokeja (EHF). Konali sa od 24.26. januára 2014 v Šiauliai, v Litve, za účasti 8 tímov. Všetky zápasy sa odohrali v aréne Šiauliai arena s kapacitou 5 500 divákov. 
Ukrajina a Belgicko, ako najlepšie 2 družstvá, postúpili v roku 2016 na hlavné podujatie ME. Naopak, posledné družstvo zostúpilo do III. divízie.
Cholodivka (Tuľčynský rajón)

Cholodivka () je dedina ("село") na Ukrajine v Tuľčynskom rajóne Vinnyckej oblasti. Žije tu 1064 obyvateľov.
Sídlisko mestského typu (Ukrajina)

Sídlisko mestského typu alebo sídlo mestského typu, v skratke SMT ( - selyšče mis'koho typu) na Ukrajine bolo do roku 2023 oficiálne označenie určitého typu sídelnej jednotky, ktoré v administratívnom členení Ukrajiny predstavovalo medzistupeň medzi dedinou (obcou) a mestom, pričom z hľadiska počtu obyvateľov malo bližšie k mestu.
Dejiny.
Pôvodná definícia sídliska mestského typu pochádza z Výnosu prezídia Najvyššieho sovietu Ukrajinskej SSR z 12. marca 1981. Do kategórie sídlisk mestského typu podľa neho mohli byť zaradené sídelné jednotky umiestnené pri priemyselných podnikoch, železničných uzloch, hydrotechnických zariadeniach, podnikoch na výrobu a spracovanie poľnohospodárskej produkcie (preto je dodnes častejší výskyt sídlisk mestského typu v priemyselných a ťažobných oblastiach napr. v oblasti Donbasu) a taktiež sídelné jednotky, na území ktorých boli umiestnené vysokoškolské a stredoškolské špeciálne zariadenia, vedeckovýskumné inštitúcie, sanatóriá a iné stacionárne liečebné a zotavovacie zariadenia, ktoré majú štátny bytový fond s počtom viac ako 2.000 obyvateľov, z ktorých minimálne dve tretiny sú robotníci, zamestnanci a členovia ich rodín. 
V ojedinelých prípadoch mohli byť do kategórie sídlisk mestského typu zaradené sídelné jednotky s počtom obyvateľov nižším ako 2.000 ľudí, avšak nie menším ako 500 ľudí v prípade, ak existoval predpoklad nárastu počtu obyvateľstva v blízkej budúcnosti v dôsledku ekonomického a sociálneho rozvoja.
Po vyhlásení nezávislosti Ukrajiny 1. januára 1991 bolo v krajine 921 sídlisk mestského typu, čo predstavovalo 67,96% z celkového počtu mestských sídel.
V platnej Ústave Ukrajiny z roku 1996 sa o administratívnom členení hovorí v článku 133. Podľa tohto článku: „"Systém administratívno-teritoriálneho usporiadania Ukrajiny tvoria: autonómna republika Krym, oblasti, rajóny, mestá, rajóny v mestách, sídliská a dediny."“ (). Pojem „sídlisko mestského typu“ teda ako súčasť administratívneho členenia Ukrajiny v ústave neexistuje. Tento typ sídla ale reálne na Ukrajine existoval, pojem sa vyskytoval v množstve zákonov nižšieho stupňa, ako aj v národných štatistických ukazovateľoch.
Orgánom štátnej výkonnej moci v sídlisku mestského typu bola "sídelná rada národných poslancov" ().
V roku 2023 bola táto sídelná jednotka vládou Ukrajiny zrušená.
Karel Gut

Karel Gut (* 16. september 1927, Uhříněves – † 6. január 2014, Praha) bol hokejový hráč, tréner a funkcionár.
Životopis.
Ako mladý hrával futbal i ľadový hokej zároveň. V roku 1949 nastúpil na základnú vojenskú službu, kde hral za tím ATK Praha. Po dvoch rokoch prestúpil do Tatry Smíchov. V roku 1952 bol nominovaný na majstrovstvá sveta v ľadovom hokeji v Nórsku. V reprezentácii nastupoval až do roku 1960, hral v 114 zápasoch a dal 34 gólov.
Na šampionáte v roku 1955 bol vyhlásený najlepším obrancom. V roku 1953 začal hrať za Spartu Praha. Tu strávil nasledujúcich 11 sezón. V roku 1964 ukončil hráčsku kariéru. Od tej doby začal pôsobiť ako tréner.
V rokoch 1974 - 1980 trénoval reprezentačný tím s ktorým vyhral v rokoch 1976 a 1977 titul majstrov sveta. Po olympijských hrách v roku 1980 opustil reprezentáciu. Následne bol angažovaný v Landshute. Nasledujúce roky sa tiež venoval mapovaniu dejín českého hokeja vo vlastných knihách.
V roku 1994 úspešne kandidoval na funkciu predsedu českého hokejového zväzu, z ktorého odišiel v roku 2004.
Bilousivka (Tuľčynský rajón)

Bilousivka () je dedina ("село") na Ukrajine v Tuľčynskom rajóne Vinnyckej oblasti. Žije tu 888 obyvateľov.
Hippodameia (manželka Diokorysta)

Hippodameia ("Hippodameia") je v gréckej mytológii dcéra líbyjského kráľa Danaa a a jednej z jeho manželiek Hamadryád.
Podľa antického autora Apollodora z Atén bola Hippodameia jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. Apollodoros ale uvádza, že Danaos mal s nimi dve dcéry, ktoré sa volali Hippodameie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Hippodameie za manžela vybrali Diokorysta, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
Diokorystes

Diokorystes alebo Diokorystés ("Diokorystes"/iný prepis "Diokorystés") je v gréckej mytológii syn egyptského kráľa Aigypta a jeho arabskej manželky.
Diokorystes bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Diokorystovi potom za manželku vybrali Hippodameiu, dcéru Danaa a jednej z jeho manželiek Hamadryád, podľa antického autora Apollodora z Atén, Foiby, alebo Atlanteie. Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Glauké (dcéra Danaa)

Glauké (iné názvy: Glauke, Glauka; "Glauké") je v gréckej mytológii dcéra líbyjského kráľa Danaa a jednej z jeho manželiek Hamadryád.
Podľa antického autora Apollodora z Atén bola Glauké jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Glauke za manžela vybrali Alka, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
Alkes (rozlišovacia stránka)

Alkes môže byť:
Alkes (mytológia)

Alkes alebo Alkés ("Alkes"/iný prepis "Alkés") je v gréckej mytológii syn egyptského kráľa Aigypta a jeho arabskej manželky.
Alkes bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Alkovi potom za manželku vybrali Glauku, dcéru Danaa a jednej z jeho manželiek Hamadryád, podľa antického autora Apollodora z Atén, Foiby, alebo Atlanteie. Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Majstrovstvá Európy III. divízie v halovom pozemnom hokeji žien 2014

Majstrovstvá Európy III. divízie v halovom pozemnom hokeji žien 2014 boli v poradí 4. Majstrovstvá Európy III. divízie v halovom pozemnom hokeji žien, tretie najvyššie kontinentálne podujatie žien v roku 2014, ktoré organizuje Európska federácia pozemného hokeja (EHF). Konali sa od 24.26. januára 2014 v meste Poreč, v Chorvátsku, za účasti 6 tímov. Pôvodne sa malo na turnaji predstaviť aj družstvo , ktoré sa z neho na poslednú chvíľu odhlásilo. 
Chorvátsko, ako najlepšie družstvo, postúpilo v roku 2016 do II. divízie ME.
Majstrovstvá Európy III. divízie v halovom pozemnom hokeji mužov 2014

Majstrovstvá Európy III. divízie v halovom pozemnom hokeji mužov 2014 boli v poradí 6. Majstrovstvá Európy III. divízie v halovom pozemnom hokeji mužov, tretie najvyššie kontinentálne podujatie v roku 2014, ktoré organizuje Európska federácia pozemného hokeja (EHF). Konali sa od 17.19. januára 2014 v meste Sveti Ivan Zelina, v Chorvátsku, za účasti 6 tímov. Pôvodne sa na turnaji malo predstaviť aj družstvo .
Najlepšie 2 družstvá postúpili v roku 2016 do II. divízie ME.
Foibé (manželka Danaa)

Foibé alebo Foiba ("Foibé") je v gréckej mytológii manželka líbyjského kráľa Danaa.
Foibé bola manželka líbyjského kráľa Danaa, jednou z jeho dvoch manželiek Hamadryád, o ktorých antický autor Apollodoros z Atén uvádza, že boli matkami jeho dcér, Hippodameie, Rhodie, Kleopatry, Asterie, Hippodameie, Glauky, Hippomedousy, Gorgy, Ifimedousy a Rhody. Danaos bol však otcom až päťdesiatich dcér, lebo mal aj iné manželky, alebo družky. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Dcéram Hamadryád Foiby a Atlanteie potom vybrali za manželov synov Aigypta a jeho arabskej manželky. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Nissan 240SX

Nissan 240SX je športový automobil, ktorý v rokoch 1989 až 1998 vyrábala japonská automobilka Nissan. Model 240SX nahradil dosluhujúci model 200SX (S12). Väčšina modelov 240SX bola vybavená 2,4-litrovým radovým štvorvalcovým motorom (KA24E v rokoch 1989-1990 a KA24DE v rokoch 1995-1998). Motor KA24E mal rozvod SOHC (jeden vačkový hriadeľ v hlave valcov) a KA24DE mal rozvod DOHC (dva vačkové hriadele v hlave valcov).
Model 240SX je veľmi podobný modelom na platforme S, ako Nissan Silvia alebo Nissan 180SX na japonskom trhu, alebo Nissan 200SX na európskom trhu.
Prvá generácia (S13; 1989–1994).
Prvá generácia modelu 240SX sa delí na dve rozdielne verzie, pričom obe s použitím štandardného pohonu zadných kolies. 240SX je populárny hlavne v motoršporovom odvetví drifting, a to hlavne vďaka dlhému rázvoru, nízkej cene, dostatočnému výkonu a dostupným náhradným dielom.
Modely z rokov 1989 a 1990 poháňal atmosférický 2,4-litrový štvorvalcový motor KA24E s rozvodom SOHC a s 3 ventilmi na valec. Štandardom boli kotúčové brzdy na všetkých kolesách, s možnosťou ABS pre model s výbavou SE. Oba modely boli v ponuke buď so 4-rýchlostnou automatickou prevodovkou alebo 5-rýchlostou manuálnou prevodovkou.
V roku 1991 dostal model 240SX niekoľko úprav. Najväčšou bola zmena motora, kedy motor KA24E s rozvodom SOHC bol nahradený motorom KA24DE s rozvodom DOHC a 4 ventilmi na valec. Jeho výkon bol 116 kW/158 koní a krútiaci moment 220 Nm. Voliteľný športový "balíček" obsahoval ABS a samosvorný diferenciál. 
Generácia S13 bola známa pre jej ostré riadenie (vďaka predným vzperám MacPherson a zadnej viacprvkovej náprave) a relatívne nízkej hmotnosti (1224 kg). Štandardom bola tiež dvojitá koncovka výfuku.
Druhá generácia (S14; 1995-1998).
Model 240SX bol pre modelový rok 1995 prerobený. Niesol prezývku "Zenki" a ostal v ponuke len v karosárskej verzii kupé. Rázvor sa predĺžil o 50 mm a takisto sa rozšíril aj rozchod kolies. Pridané boli dva airbagy. Predné vyklápacie svetlomety z generácia S13 boli nahradené pevnými svetlometmi. Palivová nádrž sa spod batožinového priestoru premiestnila pred zadnú nápravu, pod zadné sedadlá.
Základný model obsahoval 15-palcové disky kolies, mäkšie pruženie, zadnú nápravu bez stabilizátora a tiež nemal diaľkovo otvárateľné veko batožinového priestoru. Základný model mohol byť dovybavený prvkami ako kožený interiér, ABS alebo samosvorný diferenciál. Modely SE a LE mali 16-palcové zliatinové disky kolies, tvrdšie pruženie a zadný stabilizátor.
V roku 1997 dostal 240SX menšie úpravy. Hlavnou zmenou boli iné predné svetlomety, pričom dostal prezývku "Kouki". Zmeny boli hlavne estetického charakteru, vrátane nových projekčných svetlometov, nového predného nárazníku, kapoty, predných blatníkov a upravených zadných svetiel a stredového panelu. Rok 1998 bol zhodnotený ako posledný pre model 240SX. Druhá generácia modelu 240SX však nebola tak predajne úspešná, za čo mohla konkurencia ostatných automobiliek. Posledný model 240SX zišiel z výrobnej linky dňa 23. júla 1998.
Produkcia v USA.
"Celkovo od roku 1989 do roku 1998 vyrobených:" 251410 kusov
Heriolf

Heriolf bol viking, ktorý sa plavil s Erikom Červeným na jeho kolonizačnej výprave z Islandu do Grónska v 986.
Erik Červený sa plavil do Grónska na 25 lodiach, ktoré boli plne naložené a s kompletnými rodinami. Na palubách lodí boli ich ženy a deti, osobné veci a domáce zvieratá. Len 14 lodi ale prežilo náročnú plavbu. Na týchto lodiach sa nachádzalo 400 až 500 vikingských osadníkov. Jedným z nich bol aj Heriolf. V Grónsku založili svoju osadu. Spočiatku sa jej darilo, ale počasie sa neskôr veľmi zhoršilo a osada prežila veľmi zlé chladné obdobie. O ďalšom osude Heriolfa sa už historické pramene nezmieňujú.
Atlanteié

Atlanteié alebo Atlanteia ("Atlanteié") je v gréckej mytológii manželka líbyjského kráľa Danaa.
Atlanteié, manželka líbyjského kráľa Danaa, bola jednou z jeho dvoch manželiek Hamadryád, o ktorých antický autor Apollodoros z Atén uvádza, že boli matkami jeho dcér, Hippodameie, Rhodie, Kleopatry, Asterie, Hippodameie, Glauky, Hippomedousy, Gorgy, Ifimedousy a Rhody. Danaos bol však otcom až päťdesiatich dcér, lebo mal aj iné manželky, alebo družky. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Dcéram Hamadryád Atlanteie a Foiby potom vybrali za manželov synov Aigypta a jeho arabskej manželky. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Majstrovstvá sveta v bandyhokeji mužov 2014

Majstrovstvá sveta v bandyhokeji mužov 2014 boli v poradí 34. Majstrovstvá sveta v bandy hokeji mužov, ktoré organizuje Medzinárodná federácia bandyhokeja (FIB). Konali sa od 26. januára2. februára 2014 v Irkutsku a Šelechove, v Irkutskej oblasti, v Rusku, za účasti 17 tímov rozdelených do dvoch výkonnostných divízií. Ruský Irkutsk dostal právo organizovať MS 2014 v júli 2012, keď jeho organizáciu schválila FIB. Titul obhájili bandyhokejisti Ruska, pre ktorých to bol už 12. titul, z toho tretí v rade.
Rusko bolo hostiteľom svetového šampionátu mužov už dvanástykrát (z toho 4-krát ako Sovietsky zväz). Nováčikmi turnaja boli družstvá Nemecka a Somálska. Pritom Somálsko nebolo členom FIB a nemalo ani národnú federáciu, hráči boli tvorení somálskymi prisťahovalcami vo švédskom meste Borlänge, ktoré je známe bandyhokejové stredisko. 
Víťaz B divízie mal právo nastúpiť na MS 2015 v A divízii.
Žuravlivka (Tuľčynský rajón)

Žuravlivka () je dedina ("село") na Ukrajine v Tuľčynskom rajóne Vinnyckej oblasti. Žije tu 1360 obyvateľov.
Komorná knižnica Elánu

Komorná knižnica Elánu je knižná edícia, ktorú vydávalo vydavateľstvo Elán v Bratislave. V rokoch 1941 – 1948 vyšlo v edícii 18 zväzkov. Komornú knižnicu založil (v r. 1939) a redigoval Ján Smrek. Knihy z tejto edície sú číslované a podpísané autormi (príp. prekladateľmi či ilustrátormi), možno ich zaradiť medzi slovenské bibliofilské vydania. Edícia neskôr pokračovala (stále ju redigoval Ján Smrek) v nakladateľstve Pravda a vo vydavateľstve Slovenský spisovateľ (tu pod názvom Nová komorná knižnica). Štyri zväzky Komornej knižnice výtvarne vyzdobil mladý Vincent Hložník (Ave Eva, Drak sa vracia, Havran, Igric).
Ústav experimentálnej fyziky Slovenskej akadémie vied

Ústav experimentálnej fyziky Slovenskej akadémie vied "(ÚEF SAV)" bol založený 1. januára 1969.
Ústav je zameraný na fyziku kondenzovaných látok, jadrovú a subjadrovú fyziku, kozmickú fyziku a biofyziku. Je jedným z mála fyzikálnych pracovísk na svete, kde sa dosahujú veľmi nízke teploty (tisícina stupňa nad absolútnou nulou, čo je −273,15 °C).
Vedecké útvary ÚEF.
Detašované pracoviská
Dragiša Brašovan

Dragiša Brašovan (, * 25. máj 1887 – † 6. október 1965) bol srbský architekt, považovaný za jedného z najvýznamnejších architektov prvej polovice 20. storočia v bývalej Juhoslávii.
Brašovan študoval a neskôr pracoval v Budapešti. Po skončení prvej svetovej vojny sa vrátil do vlasti; niekoľko rokov pracoval ako mestský architekt vo Veľkom Bečkerku. V 30. rokoch žil a pôsobil v Belehrade. Na konci 30. rokov architekt, ktorý často vo svojich prácach nechal pôsobiť rôzne architektonické štýly, prijal základné princípy modernej architektúry. Vtedy tiež vzniklo veľa stavieb, ktoré patria medzi jeho najznámejšie práce.
Medzi budovy, ktoré boli zrealizované podľa jeho návrhu, patrí napr. budova štátnej tlačiarne (dnes Budova BIGZ) – 1941, budova Dunajskej banoviny – 1939, Zrenjaninská sokolovňa, veliteľstvo letectva v Zemune, belehradský hotel Metropol a iné.
Kvalifikácia na Majstrovstvá sveta vo florbale mužov 2014

Kvalifikácia na Majstrovstvá sveta vo florbale mužov 2014 bola kvalifikácia vo florbale mužov na MS 2014, ktorú organizuje Medzinárodná florbalová federácia (IFF). Zúčastnilo sa jej 30 družstiev z 3 kontinentov, ktoré súťažili o 15 miest na záverečný turnaj v 6 kvalifikačných skupinách. Kvalifikácia prebiehala od 28. januára do 2. februára 2014. Nováčikmi kvalifikácie boli družstvá a .
Priamy postup.
Priamo postúpila iba hostiteľská krajina:
Účastníci kvalifikácie.
Pozn: V zátvorke je uvedené umiestnenie v medzinárodnom rebríčku IFF v roku 2013.
Amerika.
 Markham (Ontário)
Ázia a Oceánia.
 Wellington
Európa.
Skupina 1.
 Łochów
Skupina 2.
 Bratislava (HANT aréna)
Skupina 3.
 Nijmegen
Skupina 4.
 Valmiera
Oddelenie kozmickej fyziky Ústavu experimentálnej fyziky Slovenskej akadémie vied

Oddelenie kozmickej fyziky je súčasťou Ústavu experimentálnej fyziky Slovenskej akadémie vied v Košiciach. Zameriava sa na skúmanie fyzikálnych procesov prebiehajúcich v kozme, ktoré je možné študovať najmä prostredníctvom energetických kozmických častíc, včítane kozmického žiarenia.
Prevádzkuje mnohoročné spojité meranie kozmického žiarenia neutrónovým monitorom na Observatóriu Lomnický štít a zúčastňuje sa mnohých družicových experimentov.
Kozmický program.
Od konca 60. rokov po súčasnosť sa oddelenie kozmickej fyziky venuje návrhu a vývoju prístrojov pre družice a kozmické sondy.
Peiréné

Peiréné alebo Peiréna () môže byť v gréckej mytológii:
Slováci v česko-slovenskej futbalovej reprezentácii

Slováci v česko-slovenskej futbalovej reprezentácii sa výrazným spôsobom podieľali na všetkých veľkých úspechoch česko-slovenského futbalu. Celkove si česko-slovenský reprezentačný dres oblieklo 189 slovenských futbalistov, ktorí strelili 264 gólov.
História.
Prvým reprezentantom slovenského pôvodu bol v roku 1925 František Szedlacsek, hráč DFC Praha, pochádzajúci z Hlohovca. Prvým hráčom zo slovenského klubu v čs. reprezentácii sa stal Pavol Šoral z I. ČsŠK Bratislava v roku 1929. V rokoch 1920-1938 sa Slováci objavovali v reprezentácii len ojedinele, najviac sa uplatnil Bratislavčan Štefan Čambal, pôsobiaci v Slavii Praha. V rokoch 1932-1935 odohral 21 zápasov a bol prvým Slovákom, ktorý si zahral na majstrovstvách sveta vo futbale 1934, kde získalo Česko-Slovensko strieborné medaily. Po druhej svetovej vojne sa slovenskí futbalisti začali v česko-slovenskej reprezentácii výraznejšie presadzovať, mnohí prispeli k postupu Česko-Slovenska na MS 1954 a MS 1958. Éra trénera Rudolfa Vytlačila 1959-1963 priniesla veľké úspechy, bronz z premiérových ME 1960 a striebro z MS 1962 v Čile. Osobnosťami tejto generácie boli Viliam Schrojf (najlepší brankár MS 1962) , Ján Popluhár, Andrej Kvašňák a Adolf Scherer.
Na prelome sedemdesiatych a osemdesiatych rokov 20. storočia získal slovenský futbal výraznú prevahu nad českým. V rokoch 1968 až 1975 dominovali v čs. lige Spartak Trnava a Slovan Bratislava, hráči týchto klubov tvorili základ čs. reprezentácie. V reprezentačnom drese debutovalo množstvo hráčov zo Slovenska, na MS 1970 v Mexiku bolo v 22-člennom kádri 17 Slovákov. Zlatá éra slovenského futbalu vyvrcholila ziskom titulu majstrov Európy 1976, keď vo finále proti favorizovanému mužstvu NSR nastúpilo v základnej zostave osem hráčov zo Slovenska a len traja Česi. Táto úspešná generácia vybojovala o štyri roky neskôr bronz na ME 1980. V osemdesiatych rokoch minulého storočia nastala kríza slovenského, najmä klubového futbalu, v reprezentácii hrali len Slováci pôsobiaci v českých kluboch. Po návrate trénera Jozefa Vengloša k reprezentácii prišlo k zlepšeniu, na MS 1990 mali Slováci a Česi rovnomerné zastúpenie.
Papakalanosiwa

Papakalanosiwa je mýtická bytosť domorodého kmeňa Kwakiutl.
Papakalanosiwa je kanibalský tvor, ktorý je spojovaný s počiatkom Hamatsy, čo bola tajná spoločnosť Kwakiutlov. Členovia tejto spoločnosti vykonávali jeden z najdôležitejších obradov Tsetseky, predĺženého obdobia zimných obradov.
V jednom príbehu táto zlá príšera uniesla náčelníkovu ženu a nútila ju žiť s ňou v "manželstve". Traja náčelníkovi synovia nakoniec svoju matku našli v dome tejto príšery. Zároveň zistili, že ich matka porodila tomuto monštru syna. Synovia utiekli preč. Ich matka ale zburcovala príšeru a tá ich začala neúnavne prenasledovať. Traja synovia počuli jej hvízdanie a volanie "Hap !, Hap !, Hap !" čo bol tradičný pokrik tanečníkov spoločnosti Hamatsa. Mladíci sa snažili Papakalanosiwu spomaliť rôznymi prekážkami. Jeden zhodil kameň a ten sa premenil na horu. Ďalší zhodil hrebeň a ten sa premenil na húštinu. 
Keď dorazili domov do bezpečia, sľúbil náčelník kanibalovi, že svojich troch synov zabije a dá mu ich zjesť ak mu vráti manželku. Papakalanosiwa sa so svojim synom po návrate domov chytili do ohňovej pasce a zahynuli. Náčelníkova žena sa po smrti Papakalanosiwu spamätala. Rozfúkala popol a stvorila tak moskytov sajúcich ľudskú krv. Všetko čo po Papakalanosiwovi ostalo je hvízdanie, ako dôležitá súčasť tanca spoločnosti Hamatsa.
Železničná stanica Poprad-Tatry

Železničná stanica Poprad-Tatry je hlavná železničná stanica v Poprade. Nachádza sa severne od centra mesta a prístupná je po Wolkerovej ulici. Tvorí dôležitý dopravný uzol pre návštevníkov mesta a vstupnú bránu do blízkych Vysokých Tatier. Okrem hlavnej trate, tu začína spojenie do mesta Vysoké Tatry a na Kežmarok či Starú Ľubovňu.
V máji 2013 sa v stanici vykoľajil osobný vlak.
Trate a doprava.
V stanici Poprad-Tatry zastavujú okrem štátnej Železničnej spoločnosti Slovensko i vlaky súkromných dopravcov. RegioJet - EuroCity vlaky z Prahy do Košíc a spoločnosť LEO Express - EuroCity vlaky z Prahy do Prešova. Taktiež tam stojí vlak EuroNight (spolupráca ZSSK a ČD) z Humenného do Prahy a SuperCity Pendolino Košičan z Prahy do Košíc (od Augusta 2024 nahradený EuroCity Košičan kvôli opravám jendotiek 680 Pendolino. Od septembra 2024 tam chodia moderné súpravy ComfortJet od ČD.)
Zo stanice 25. marca 1942 odišiel prvý transport slovenských Židov do vyhladzovacia tábora Auschwitz-Birkenau. Tento vlak viezol okolo tisíc židovských dievčat a mladých žien. Väčšina ďalších transportov slovenských Židov tiež odišla z Popradu. Kým boli transporty zastavené koncom roku 1942 bolo zo Slovenska do Poľska deportovaných viac než 58 000 Židov. V roku 2002 bola na stanici osadená pamätná tabuľa.
Prestupová hala pre Tatranské elektrické železnice bola odovzdaná v roku 1991.
Na stanici sa nachádza výkonné pracovisko sekcie riadenia dopravy Oblastného riaditeľstva Košice Železníc Slovenskej republiky.
Rekonštrukcie stanice.
Základný kameň výstavby novej výpravnej budovy železničnej stanice Poprad-Tatry bol položený dňa 2.5.1977, verejnosti bola odovzdaná v roku 1982.
V roku 1982 bola definitívne odstránená historická výpravná budova.
V roku 1988 (18.11.) bola nová budova závažne poškodená v dôsledku výbuchu plynu, čo pozdržalo aj výstavbu nového zaústenia tratí TEŽ do ŽST Poprad-Tatry.
Prestavbu definitívne zastavil rok 1989 spojený s politickými zmenami, a tak okrem budovy, postavenej za čias socializmu, ostalo všetko po starom.
Nová prestupná hala TEŽ bola napokon dokončená v roku 1991, posledný vlak TEŽ prešiel po starej trati dňa 22.10.1991.
Stanica Poprad-Tatry bola v období od apríla 2006 do augusta 2007 modernizovaná. Súčasťou modernizácie bola „optimalizácia konfigurácie koľajišťa a modernizácia nástupíšť s mimoúrovňovým krížením komunikácie pre peších, spolu s napojením na prestupnú halu TEŽ a výpravnú budovu“. Vybudované boli dve ostrovné nástupištia v dĺžke 400 a 250 metrov a jedno jednostranné v dĺžke 400 metrov. Modernizácia stála 858 mil. Sk. (28,48 mil. €).
Stanica má bezbariérový prístup a jej kapacita bola zvýšená na 2000 cestujúcich za hodinu. Trakčné vedenie bolo rekonštruované v dĺžke 9498 metrov. Náklady na stavbu boli 838,8 mil. Sk. (27,84 mil. €) a stavba sa stala finalistom súťaže "Stavba roka 2008". Slávnostné otvorenie zrekonštruovanej stanice sa uskutočnilo 26. septembra 2007.
V roku 2016 prebehla III., posledná etapa rekonštrukcie stanice. Bola rekonštruovaná prestupová hala a nástupištia TEŽ. Práce za 2,15 mil. € skončili v septembri 2017.
Palcmanská Maša (Mlynky)

Palcmanská Maša je miestnou časťou obce Mlynky. V sídle prevláda rekreačná funkcia nad rezidenčnou.
Dejiny.
Prvá písomná zmienka o osídlení Palcmanskej Maše pochádza z roku 1812. V roku 1800 dochádza k výstavbe vysokej pece a hámrov ako aj budovy správy závodu (kaštiel). Závod na spracovanie železnej rudy vlastní rodina Paltzmann, ktorá ho v roku 1842 predáva Ferdinandovi Jurajovi Coburgovi. Ten, aby posilnil postavenie svojich železiarni na Horehroní, postupne výrobu utlmuje a nakoniec zastavuje.
V roku 1900 má 39 obyvateľov, v roku 1950 86 obyvateľov, v roku 2000 45 obyvateľov.
Najväčší rozvoj miestnej časti je spojený s výstavbou vodného diela Dobšiná a jeho súčastí vodnej nádrže Palcmanská Maša, ktorá je situovaná nad miestnou časťou. V súvislosti so stavbu bolo v obci vystavaných 9 objektov slúžiacich na ubytovanie pre robotníkov, jedáleň, kancelárske priestory a garáže. Po skončení výstavby boli objekty odpredané podnikom, ktoré v nich zriadili podnikové rekreačné zariadenia. 
&lt;br&gt;Administratívne priestory získalo výrobné družstvo Vzorodev Spišské Podhradie, ktoré tu v rokoch 1954 - 2004 prevádzkovalo šicie dielne, zamerané spočiatku na doplnkovú výrobu, neskôr aj konfekciu. 
V Palcmanskej Maši bol v prevádzke do roku 1991 pioniersky tábor Družstevník, jeho objekty boli VD Vzorodev odpredané a bola v nich zriadená turistická ubytovňa, poskytujúca v letných mesiacoch detské tábory.
Ryv

Ryv alebo jerk je vektorová fyzikálna veličina charakterizujúca pohyb, popisuje časovú zmenu zrýchlenia.
Použitie.
Medicína, fyziológia človeka.
Pre niektoré typy zranení, poškodení mäkkých tkanív (pády do vody, rázy v dopravných prostriedkoch) je výhodnejšie popisovať silový účinok pomocou ryvu než pomocou zrýchlenia. Za kritickú hranicu sa zvyčajne považuje 1000 g/s., kedy mäkké tkanivá prestávajú byť schopné absorbovať mechanické rázy. Ľudský rovnovážny orgán vo vnútornom uchu vníma okrem zrýchlenia i ryv. Preto má ryv význam pri návrhu kinematickej pohody v dopravných prostriedkoch alebo naopak nepohody pri návrhu horských dráh.
Obrábanie kovov.
Dnešné CNC stroje majú maximálny ryv ako jeden z parametrov charakterizujúcich možnosti pohonov. Pohyb nástroja je teda obmedzený maximálnou polohou, rýchlosťou, zrýchlením a ryvom.
Etymológia názvu.
Na rozdiel od iných fyzikálnych veličín charakterizujúcich pohyb nie je ryv všeobecne používaný výraz. Súvisí so slovom poryv, ako slovo pohyb súvisí s hýbaním (hyb).